**Ieslodzījuma vietu pārvaldes**

**atklāta konkursa**

**"Vieglās automašīnas un pasažieru mikroautobusu noma"**

**(iepirkuma identifikācijas numurs IeVP 2017/22)**

**Atbilde uz pretendenta uzdoto jautājumu**

Pretendenta uzdotais jautājums un uz to sniegtā atbilde ir sekojoša:

**1.jautājums:**

Izskatot atklātā konkursa "Vieglās automašīnas un pasažieru mikroautobusa noma" (iepirk.ident.Nr. IeVP 2017/22) nolikumu, radās jautājums, proti, nolikuma 8.6.punkts paredz, ka: “Pasūtītājam ir tiesības neiznomāt visus Transportlīdzekļus un pretendentam nav tiesību pieprasīt, lai Pasūtītājs Līguma darbības laikā iznomā un apmaksā visu norādīto Transportlīdzekļu nomu.” Lūdzu izskaidrot minētā punkta būtību. Kā minētais punkts darbosies, ja līgums tiks noslēgts par visu automašīnu apjomu?

**Atbilde:**

Nolikumā ir noteikts transportlīdzekļu nomas periods:

1.daļa - pasažieru mikroautobuss

10.07.2017. – 30.06.2020.              Daugavgrīvas cietums

10.07.2017. – 30.06.2020.              Rīgas Centrālcietums

13.07.2017. – 30.06.2020.              Cēsu Audzināšanas iestāde nepilngadīgajiem

20.07.2017. – 30.06.2020.              Valmieras cietums

11.12.2017. – 30.06.2020.              Jēkabpils cietums

21.01.2018. – 30.06.2020.              Valmieras cietums

29.01.2018. – 30.06.2020.              Iļģuciema cietums

3.daļa – vieglais automobilis

29.01.2018. – 30.06.2020.              Jelgavas cietums

Ņemot vērā, ka dažiem transportlīdzekļiem nomas periods sākas tikai nākamajā gadā (2018.g.), nepieciešamība nomāt transportlīdzekļus, no pasūtītāja neatkarīgu iemeslu dēļ, var mainīties (šobrīd nav informācijas par 2018.gada budžetu kā arī saistībā ar jaunā Liepājas cietuma būvniecības pabeigšanu pastāv iespējamība, ka varētu tikt slēgti esošie cietumi). Šajā gadījumā pasūtītājs atrunā nosacījumu, ka no pasūtītāja neatkarīgu iemeslu dēļ pakalpojuma pieprasītais apjoms (nomas periods, transportlīdzekļu skaits) var samazināties. Līdz ar to pretendentiem, iesniedzot piedāvājumu, jāņem vērā iepriekš minētie nosacījumi, sagatavojot piedāvājumu.

Gadījumā, ja tiks noslēgts līgums par visiem iznomātajiem transportlīdzekļiem, bet pasūtītājam rodas nepieciešamība pārtraukt kāda transportlīdzekļa nomu, tad attiecīgā transportlīdzekļa noma tiks pārtrauktā pirms iepirkuma līguma darbības termiņa beigām.